98/511/EY: Komission suositus, annettu 29 päivänä heinäkuuta 1998, yhteenliittämisestä vapautetuilla telemarkkinoilla 8 päivänä tammikuuta 1998 annetun komission suosituksen 98/195/EY muuttamisesta (Osa 1 - Yhteenliittämisen hinnoittelu) (tiedoksiannettu numerolla K(1998) 2234) (ETA:n kannalta merkityksellinen teksti)



Virallinen lehti nro L 228 , 15/08/1998 s. 0030 - 0034



KOMISSION SUOSITUS, annettu 29 päivänä heinäkuuta 1998, yhteenliittämisestä vapautetuilla telemarkkinoilla 8 päivänä tammikuuta 1998 annetun komission suosituksen 98/195/EY muuttamisesta (Osa 1 - Yhteenliittämisen hinnoittelu) (tiedoksiannettu numerolla K(1998) 2234) (ETA:n kannalta merkityksellinen teksti) (98/511/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon televiestinnän yhteenliittämisestä soveltaen avoimen verkon tarjoamisen (ONP) periaatteita yleispalvelun ja yhteentoimivuuden varmistamiseksi 30 päivänä kesäkuuta 1997 annetun Euroopan parlamentin ja neuvoston direktiivin 97/33/EY (1) ja erityisesti sen 7 artiklan 5 kohdan, sekä katsoo, että suosituksen 98/195/EY (2) 9 kohdassa todetaan, että komissio tarkistaa suosituksen ja erityisesti sen 4 kohdassa olevat parhaan nykykäytännön mukaiset maksut ja liitteen II tiedot 31 päivään heinäkuuta 1998 mennessä ja saattaa ne tarvittaessa ajan tasalle, suosituksen 4 kohdassa olevat parhaan nykykäytännön mukaiset yhteenliittämismaksut sekä suosituksen liitteessä II olevat jäsenvaltioiden yhteenliittämiskustannuksia koskevat tiedot olisi saatettava ajan tasalle, ja asiasta on kuultu telepalvelujen sisämarkkinoiden toteuttamisesta saamalla aikaan avoimen verkon tarjoaminen 28 päivänä kesäkuuta 1990 annetun neuvoston direktiivin 90/387/ETY (3), sellaisena kuin se on muutettuna Euroopan parlamentin ja neuvoston direktiivillä 97/51/EY (4), 9 artiklan 1 kohdalla perustettua neuvoa-antavaa komiteaa, ON ANTANUT TÄMÄN SUOSITUKSEN: 1 artikla Muutetaan suositus 98/195/EY seuraavasti: 1) Lisätään 4a kohta seuraavasti: "4a. Tämän suosituksen liitteessä II olevien tietojen perusteella suositellaan seuraavia parhaan nykykäytännön mukaisia yhteenliittämisen enimmäismaksuja sovellettaviksi 1 päivästä tammikuuta 1999 lähtien: Parhaan nykykäytännön mukaiset yhteenliittämismaksut Parhaan nykykäytännön mukainen puhelun päättämistä koskeva yhteenliittämismaksu PAIKALLISELLA tasolla (eli paikalliskeskuksessa tai mahdollisimman lähellä sitä) 0,5-1,0 ecu/100/minuutti (ruuhka-aikana) Parhaan nykykäytännön mukainen maksu KERTAKAUTTAKULKUUN perustuvasta yhteenliittämisestä (suurkaupunkialueet) 0,8-1,6 ecu/100/minuutti (ruuhka-aikana) Parhaan nykykäytännön mukainen maksu KAKSOISKAUTTAKULKUUN perustuvasta yhteenliittämisestä (kansallinen taso - yli 200 km) 1,5-2,3 ecu/100/minuutti (ruuhka-aikana)" 2) Korvataan 9 kohdassa päivämäärä "31 päivään heinäkuuta 1998" päivämäärällä "31 päivään heinäkuuta 1999". 3) Lisätään liitteessä II olevaan 1 kohtaan alla oleva kuvio 1a: "Kuvio 1a Puhelun päättämistä koskevat yhteenliittämismaksut (toukokuu 1998) >VIITTAUS FILMIIN> (1) Operaattorin viimeksi ehdottamat tariffit, joita kansallinen sääntelyviranomainen ei ole vielä hyväksynyt." 4) Lisätään liitteessä oleva taulukko liitteessä II olevaan 3 kohtaan. 2 artikla Tämä suositus on osoitettu jäsenvaltioille. Tehty Brysselissä 29 päivänä heinäkuuta 1998. Komission puolesta Martin BANGEMANN Komission jäsen (1) EYVL L 199, 26.7.1997, s. 32 (2) EYVL L 73, 12.3.1998, s. 42 (3) EYVL L 192, 24.7.1990, s. 1 (4) EYVL L 295, 29.10.1997, s. 23 LIITE >TAULUKON PAIKKA>